Qirg‘iziston janubida bir sutka mobaynida 18 ta yer osti silkinish holatlari kuzatilgan. Bu haqda mamlakat favqulodda holatlar boshqarmasi rahbari Muhammad Svarov ma’lum qilgan. "Bir sutka mobaynida Qirg‘iziston hududida 18 ta yer osti silkinishi kuzatildi", — degan u FVV tezkor yig‘ilishida. Silkinish kuchi epimarkazlarda 12 balli shkalada 3 balldan 6 ballgacha kuzatilgan. Dastlabki ma’lumotlarga ko‘ra, jabrlanganlar va vayron bo‘lish holatlari qayd etilmagan. Seysmologik faollik sabab respublika FVV boshlig‘i Kubatbek Boronov vazirlikning viloyatlardagi boshqarmalariga xatarli vaziyatlarda fuqarolarni himoyalar va ularga yordam ko‘rsatishga tayyor turishlik haqida ko‘rsatma bergan. 26 iyun kuni Qirg‘iziston va Tojikiston chegarasida 6,4 magnitudali zilzila bo‘lgan edi.